Mamit-ah National Deworming Day hman a ni,"1502/2024-2025 Dated:Mamit the 9th of August, 2024: Vawiin chawhma khan Govt Mamit High School-ah National Deworming Day programme  hman a ni. He hunah hian Dr Lalhlunpuii, Mamit Senior Chief Medical Officer chuan rulhut laka inven a pawimawh thu zirlai te chu hrilhin damdawi ei bakah mahni tawk a inven dan - kut silfai that te, thlai leh thei eitur silfai that te leh in leh a vel vawn fai te a nih thu a hrilh bawk. Dr Lalhlunpuii chuan School Education Dept, Women &Child Development Dept te nen a thawh hona tha an nei thei chu lawmawm a tih thu a sawi a, NDD hlawhtling taka a kal theih nan lungrual taka thawh ho zel a ngaih thu a sawi. Vawin programme ah hian Govt Mamit High School zirlai 90 ten rulhut damdawi- Albendazole mum an ei a, Mamit district pumpui chhunga tun kum atan pek chhuah an tum (target) chu 35,323 a ni. Vawiin hunah hian Dr Lalropuii, Obs/Gynae, Mamit District Hospital chuan zirlai kalkhawm te bulah “Teenage Pregancy & Sexual Reproductive Health” chungchangah thu a sawi bawk. National Deworming Day hi kum tin vawi hnih, February thla leh August thlaah te hman ṭhin a ni a. Mamit district chhung a naupang leh tleirawl kum 1 aṭanga kum 19 inkarte chu rulhut hlo (Tab. Albendazole) eitir vek tur a ni a. Naupang kum 2 hnuai lamte chu mum chanve a eitir ṭhin niin, kum 2 chung lamte chu mum khat pek ṭhin an ni a. Vawiin a ei ve thei lo tan 16th August,2024-ah Mop Up Day neih leh tur niin ei ve lo ten rulhut laka invennan ei vek tur a ni. Attachment Loading attachment...",Dated: 9 th Aug 24 12:08 PM,https://dipr.mizoram.gov.in/post/mamit-ah-national-deworming-day-hman-a-ni1723185485